འཆི་མེད་རྡོ་རྗེ་ལགས་ཀྱིས་ང་ཚོར།སྔོན་མ་བོད་པའི་སྨན་ཁང་ནི་གྲྭ་པ་ཚོས་འཛིན་སྐྱོང་བྱེད་བཞིན་ཡོད་ཀྱང་ཕྱིས་སུ་རིམ་པས་ལམ་ལུགས་དེར་འགྱུར་བ་ཐེབས་པ་རེད།དེར་བརྟེན།ད་ཆ་ཁོང་དང་སྨན་པ་ཁ་ཤས་ཀྱིས་བོད་པའི་སྲོལ་རྒྱུན་རིག་གཞུང་དེ་དག་ལག་ལེན་དང་རྒྱུན་འཛིན་བྱེད་ཀྱིན་ཡོད་ཟེར།བོད་པའི་སྲོལ་རྒྱུན་སྨན་དཔྱད་རིག་པའང་པར་སྐྲུན་ཁང་དེ་དང་འདྲ་བར་བོད་མི་ཚོས་མགོ་ཁྲིད་མའོ་ཡི་སྐབས་སུ་ཉམས་རྒུད་འགྲོ་རུ་མ་བཅུག་པར།ཉམ་ང་ཉག་ཕྲའི་སྐབས་སུ་ཚོང་འབྲེལ་རང་བཞིན་ལ་བརྟེན་ཏེ་སྲོལ་རྒྱུན་རིག་གནས་དེའི་ཚེ་སྲོག་བསྐྱབས་ཏེ།ད་ལྟ་གསོན་གནས་ཐུབ་པ་བྱུང་ཡོད་འདུག